Misiunea spațială Delta

**Misiunea spațială Delta** este un serial de animație SF din 1980, regizat de Victor Antonescu, care a devenit un film în 1984.

Acţiunea are loc în anul 3084, când oamenii au populat spaţiul interplanetar, încă plin de secrete. Proiectul Delta, condus de un creier electronic extrem de puternic, porneşte o misiune de cercetare într-o galaxie recent descoperită. O defecțiune produsă chiar la lansare, îi azvârle în spațiu pe reporterița intergalactică Alma și pe pilotul Dan care erau doar niște vizitatori ai stației înainte de plecarea de pe Terra.

## Istorie

Victor Antonescu a avut inițiativa unui serial SF animat prin anii ’60-’70, însă nu a ieșit potriveală de echipă. Apoi la începutul anilor ’80 a găsit echipă, însă pentru că se dorea producția rapidă au fost create 3 echipe care au făcut fiecare episoade asemănătoare, însă se putea observa o lipsă de coeziune care l-a determinat pe Victor Antonescu să părăsească proiectul după patru episoade. Regizorii Mircea Toia și Călin Cazan au continuat cu succes proiectul care a însumat 13 episoade și un film.

## Serialul

### Episoade

1. Planeta liliacului (r. Laurențiu Sîrbu, 1980)
2. Planeta oceanelor (r. Victor Antonescu, 1980)
3. Recuperarea ratată (r. Victor Antonescu, 1981)
4. Alarma (r. Mircea Toia, Călin Cazan, 1981)
5. Lumea cenuție (r. Ștefan Anastasiu, 1981)
6. Mesajul planetei albe (r. Virgil Mocanu, 1981)
7. Relicva (r. Victor Antonescu, 1981)
8. Tunelul (r. Constantin Păun, 1981)
9. Oglinda (r. Constantin Păun, 1981)
10. Fugara (r. Mircea Toia, Călin Cazan, 1981)
11. Jungla purpurie (r. Mircea Toia, Călin Cazan, 1982)
12. Navigatorul solitar (r. Mihai Șurubaru, 1982)
13. Noe (r. Mircea Toia, Călin Cazan, 1982)
14. Roboți și roboți (r. Victor Antonescu, 1982)
15. Captivi pe Acora (r. Mircea Toia, Călin Cazan, 1983)
16. Noi, oamenii (r. Mircea Toia, Călin Cazan, 1983)

#### Planeta Oceanelor

*"O tornada uriasa atrage nava misiunii spatiale Delta in oceanul fara de sfarsit al unei planete ciudate. Aventura tinerilor se desfasoara intr-un mediu in care toate elementele ce il compun sunt de dimensiuni uriase. Dovada ca lucrurile stau chiar asa, este situatia in care nava lor este ”înghiţită” de o Amoeba iar in momentul divizării acesteia, nava prinsa in zona de separatie este supusa unor presiuni uriase.*

*Numai curajul si ingeniozitatea celor doi tineri de la bordul navei ii va ajuta sa-si continue calatoria catre alte lumi."*

#### Recuperare Ratată

*"Nava de cercetari inter-galactice a misiunii spatiale Delta coboara pe o planeta necunoscuta. Animalele pe care le intalnesc in zona, amintesc de trecutul indepartat al Terrei cand era populata de saurieni. Cei doi astronauti vor intra in contact cu unele dintre animale si chiar cu un urias Thiranosaurus Rex de care vor scapa cu pretul abandonarii modulului de cercetare."*

#### Relicva

*"O noua aventura a celor doi tineri membrii ai echipajului navei Delta. De aceasta data tinerii si nava lor sunt blocati, in subteranul unei planete, de o eruptie vulcanica. Cautand o posibilitate de a se salva, cei doi descopera o imensa nava necunoscuta acoperita de ghiata ca si trupurile extraterestrilor care o conduceau. Cu ajutorul unei ” masini a timpului “, pe care o gasesc la bordul uriasului OZN si care era inca in stare de functionare, eroii nostri reusesc sa se teleporteze acasa."*

#### Roboţi şi Roboţi

*"Dan se intalneste cu Alma, o reportera de pe planeta Sirius care incerca din toate puterile sa salveze o naveta spatiala dar atat el cat si Oana sunt prinsi de robotii dereglati ai statiei inter-galactice si confundati cu niste surse de energie radioactive. Doar robotul navei spatiale Delta, solicitat de Dan sa intervina ii va salva din situatia periculoasa in care se gaseau. Impreuna vor remedia defectiunile navetei si vor putea pleca apoi spre noi aventuri."*

## Lungmetrajul

Filmul marchează prima producţie de lungmetraj SF din România. Filmul remontează secvențe din serialul tv, și are aproximativ 20 de minute de material nou.

### Muzica

În 1984, câțiva muzicieni români au fost rugați să prezinte demo-uri pentru coloana sonoră al filmului *"*Misiunea spaţială Delta*"*. Rodion GA, unul dintre pionierii muzicii electronice din România, a trimis un demo de 15 minute care a fost respins de regizori și a rămas necunoscut publicului până în 2014, când casa de discuri britanică Strut a descoperit demo-ul și a decis să lanseze un album cu muzica lui Rodion.

## Surse

* https://victor.tfm.ro/scurt-rezumat-1-misiunea-spatiala-delta/
* http://aarc.ro/filme/film/misiunea-spatiala-delta-1984
* https://soundcloud.com/rodionga/sets/misiunea-spatiala-delta
* https://proanimatie.ro/misiunea-spatiala-delta-video/

1. ↑ *Istoria filmului românesc de animație, 1920-2020* ,Editura Academiei, 2020
2. ↑ Interviu Rodicăi Lipatti, *Cinema* (octombrie, ’84)